
RAPORT DE SPECIALITATE
privind aprobarea modificării Contractului de delegare a gestiunii serviciilor publice de transport persoane în aria administrativ- teritorială a Asociației de Dezvoltare Intercomunitară "Societatea Metropolitană de Transport Timișoara" cu operatorul "Societatea de Transport Public Timișoara"
Având în vedere Referatul de aprobare a proiectului de hotărâre  nr. SC2022-26200/21.10.2022   a Primarului Municipiului Timişoara şi Proiectul de hotărâre privind aprobarea modificării Contractului de delegare a gestiunii serviciilor publice de transport persoane în aria administrativ- teritorială a Asociației de Dezvoltare Intercomunitară "Societatea Metropolitană de Transport Timișoara" cu operatorul "Societatea de Transport Public Timișoara". Facem următoarele precizări:
Prin HCLMT nr. 388/30.09.2008 s-a aprobat asocierea Municipiului Timişoara prin Consiliul Local, cu sediul în Bvd. C.D. Loga, nr. 1, jud. Timiş cu comuna Ghiroda, comuna Remetea Mare şi comuna Moşniţa Nouă în vederea înfiinţării asociaţiei "SOCIETATEA METROPOLITANĂ DE TRANSPORT TIMIŞOARA" în scopul dezvoltării intercomunitare a transportului public de persoane. 

Transportul public de persoane este o prioritate pentru Municipiul Timişoara atât din punct de vedere al siguranţei şi confortului călătorului cât şi al protecţiei mediului, respectiv al conceptului de mobilitate urbană.

Municipiul Timişoara a depus mai multe proiecte pentru accesarea de fonduri nerambursabile pe POR 2014-2020, Axa proioritară 4. Conform Ghidului Solicitantului, pentru anumite investiții asupra componentelor sistemelor de transport public local de călători puse la dispoziția operatorului de transport public, a fost necesar ca între autoritatea locală competentă (UAT/asociaţie de dezvoltare intercomunitară având ca scop serviciul de transport public de călători) şi operatorul de transport public, să se încheie şi să se prezinte un contract de servicii publice, în conformitate cu prevederile Regulamentului (CE) nr. 1370/2007, ale Legii nr. 51/2006 republicată, cu modificările şi completările ulterioare, precum şi ale Legii serviciilor de transport public local nr. 92/2007, cu modificările şi completările ulterioare. 

Potrivit Ghidului solicitantului pentru POR 2014-2020, în termen de maximum 1 an de la data intrării în vigoare a contractului de finanţare, solicitantul va prezenta contractul de servicii publice de transport (termen ce include hotărârea privind darea în administrare a furnizării serviciului), conform Regulamentului (CE) nr. 1370/2007.

Astfel, a fost încheiat Contractul de delegare cu nr. 1812/22.07.2020, contract care cuprinde toate Anexele prevăzute de legislaţia în vigoare la aceea dată. În conformitate cu prevederile Legii nr. 51/2006, s-a obţinut avizul Consiliului Concurenţei, precum şi avizul ANRSC nr. 811216/20.07.2020.

Serviciile publice de transport local fac parte din sfera serviciilor comunitare de utilitate publică şi cuprind totalitatea acţiunilor şi activităţilor de utilitate publică şi de interes economic şi social general desfăşurate la nivelul localităţilor sau al asociaţiilor de dezvoltare intercomunitară, sub controlul, conducerea sau coordonarea autorităţilor administraţiei publice locale şi de Ministerul Transporturilor în cazul transportului pe căile navigabile interioare, în scopul asigurării serviciilor publice de transport local. (art. 3 alin. 1 din Legea nr. 92/2007).

În conformitate cu prevederile art. 10 alin. (5) din Legea nr. 51/2006  privind serviciile comunitare de utilităţi publice, modificată şi completată, unităţile administrativ-teritoriale pot mandata asociaţiile de dezvoltare intercomunitară având ca scop serviciile de utilităţi publice, în condiţiile stabilite prin actul constitutiv şi statutul asociaţiei, să exercite, în numele şi pe seama lor, atribuţiile, drepturile şi obligaţiile prevăzute la art. 8 alin. (3), art. 9 şi art. 22 alin. (3) şi (4), cu excepţia celor prevăzute la art. 8 alin. (3) lit. b)-d), f)-h) şi art. 9 alin. (1) lit. d). Exercitarea atribuţiilor, drepturilor şi obligaţiilor prevăzute la art. 8 alin. (3) lit. a), d1), d2), i)-k), art. 9 alin. (2) lit. g), art. 27, art. 29 alin. (2) şi art. 30 alin. (5) este condiţionată de primirea în prealabil a unui mandat special din partea autorităţilor deliberative ale unităţilor administrativ-teritoriale membre ale asociaţiei. 
În acelaşi sens sunt si prevederile art. 17 alin. (1^1) din Legea nr. 92/2007 privind serviciile publice de transport persoane în unităţile administrativ-teritoriale, modificată şi completată, unităţile administrativ-teritoriale pot mandata asociaţiile de dezvoltare intercomunitară având ca scop serviciile publice de transport persoane, prin hotărâri ale autorităţilor deliberative, să exercite, pe seama şi în numele lor, atribuţiile prevăzute la alin. (1) lit. a), b), c), d), h), j), j1), l), m) şi p).

Astfel, prin Hotărârea nr. 419/25.07.2019, Consiliul Local al Municipiului Timişoara a aprobat mandatul special din partea autorităţii publice, atât pentru asociaţie cât şi pentru persoana împuternicită să reprezinte Consiliul Local al Municipiului Timişoara în Adunarea Generală a Asociaţiei, ca în numele şi pe seama Municipiului Timişoara, să realizeze toate atribuţiile prevăzute de legislaţia în vigoare în domeniul transportului de persoane prin curse regulate.


În conformitate cu prevederile legale în vigoare, Societatea Metropolitană de Transport Timișoara are dreptul de a încredința serviciul de transport public local de persoane unui operator economic (Societatea de Transport Public Timişoara SA) care demonstrează potențialul tehnic, financiar, organizatoric și care totodată, colaborează cu Asociația de Dezvoltare Intercomunitară "Societatea Metropolitană de Transport Timișoara" pentru realizarea obiectivelor și a scopului SMTT, în conformitate cu actele constitutive.

Conform prevederilor art. 30 alin. (2) lit. b) şi alin. (6) din Legea nr. 92/2007 a serviciilor de transport public local, coroborate cu prevederile art. 28 alin. (2) lit. b) din Legea nr. 51/2006 a serviciilor comunitare de utilităţi publice, contractul de delegare a gestiunii serviciilor de transport public local de persoane prin curse regulate, se atribuie direct operatorilor înfiinţaţi de unităţile administrativ-teritoriale, membre ale unei asociaţii de dezvoltare intercomunitară cu obiect de activitate serviciile de utilităţi publice. 


Societatea de Transport Public Timișoara SA a demonstrat capacitatea tehnică și managerială necesară prestării serviciului de transport la standarde europene.
Autorităţile administraţiei publice locale au competenţă exclusivă, în condiţiile legii, în tot ceea ce priveşte înfiinţarea, organizarea, coordonarea, monitorizarea şi controlul funcţionării serviciilor de utilităţi publice, precum şi în ceea ce priveşte crearea, dezvoltarea, modernizarea, administrarea şi exploatarea bunurilor proprietate publică sau privată a unităţilor administrativ-teritoriale, aferente sistemelor de utilităţi publice (art. 8 alin. (1) din Legea serviciilor comunitare de utilităţi publice nr. 51/2006).

Conform prevederilor art. 22 alin. (2) din Legea nr. 51/2006, gestiunea serviciilor de utilităţi publice se organizează şi se realizează în următoarele modalităţi: 
a) gestiune directă; b) gestiune delegată.

Raporturile juridice dintre operatorii serviciilor de utilităţi publice şi utilizatorii acestor servicii sunt reglementate de contractul de furnizare/prestare a serviciilor de utilităţi publice încheiat cu respectarea prevederilor contractului-cadru de furnizare/prestare a serviciilor de utilităţi publice, a prevederilor legale în vigoare, a regulamentelor serviciilor şi a caietelor de sarcini specifice acestora. (art. 23 alin. (2) din Legea nr. 51/2006 privind serviciile comunitare de utilităţi publice).

Potrivit art. 23 alin. (1) din Legea nr. 51/2006, raporturile juridice dintre unităţile administrativ-teritoriale sau, după caz, dintre asociaţiile de dezvoltare intercomunitară cu obiect de activitate serviciile de utilităţi publice şi operatori ori operatorii regionali, după caz, sunt reglementate prin:

a)hotărâri privind darea în administrare a furnizării/prestării serviciilor de utilităţi publice către operatorii de drept public prevăzuţi la art. 28 alin. (2) lit. a), respectiv contracte de delegare a gestiunii serviciilor de utilităţi publice către operatorii prevăzuţi la art. 28 alin. (2) lit. b), în cazul gestiunii directe;

b)contractele de delegare a gestiunii serviciilor de utilităţi publice, în cazul gestiunii delegate.

În cazul gestiunii delegate, punerea la dispoziţie a sistemelor de utilităţi publice, utilizate pentru furnizarea/prestarea serviciilor şi/sau activităţilor care fac obiectul delegării gestiunii, este parte intrinsecă a contractelor de delegare a gestiunii. Aceste sisteme se transmit operatorilor/operatorilor regionali spre administrare şi exploatare pe perioada delegării gestiunii, odată cu gestiunea propriu-zisă a serviciilor şi/sau a activităţilor delegate, în baza contractului de delegare a gestiunii (art. 24 alin. (2) din Legea nr. 51/2006).
Contractul de delegare a gestiunii serviciilor de utilităţi publice poate fi (art. 29, (8) din Legea nr. 51/2006): a)contract de concesiune de servicii; b)contract de achiziţie publică de servicii.

Contractul de delegare a gestiunii va fi însoţit în mod obligatoriu de următoarele anexe (art. 29, (10) din Legea nr. 51/2006):

a)caietul de sarcini privind furnizarea/prestarea serviciului;

b)regulamentul serviciului;

c)inventarul bunurilor mobile şi imobile, proprietate publică sau privată a unităţilor administrativ-teritoriale, aferente serviciului;

d)procesul-verbal de predare-preluare a bunurilor prevăzute la lit. c);

e)indicatori tehnici corelaţi cu ţintele/obiectivele asumate la nivel naţional.

Legea nr. 92/2007 a serviciilor publice de transport persoane în unităţile administrativ-teritoriale, la art. 21, 22 şi 23, prevede aceleaşi reglementări aşa cum sunt cele mai sus descrise.
La data de 26.07.2019, între Municipiul Timișoara, în calitate de autoritate contractantă și BOZANKAYA OTOMOTİV MAKİNA İMALAT İTHALAT VE İHRACAT A.Ş, în calitate de furnizor, a fost încheiat, urmare a finalizării procedurii de atribuire prin licitație deschisă a contractului de achiziție publică ”Proiect furnizare 16+24 tramvaie cu podea joasă către Municipiul Timișoara”, Contractul de furnizare nr. 103/26.07.2019.

Cantitatea care urmează a fi furnizată prin contractul mai sus menţionat este de 16 bucăţi, cu posibilitatea de suplimentare cu inca 24 bucati tramvaie în baza art. 221 alin (1) litera a) din Legea nr. 98/2016, cu toate completările şi modificările ulterioare. În urma licitației, prețul unitar ofertat pentru un tramvai este de 9.736.875 lei, fără TVA. 


Ca urmare a depunerii cererilor de finananțare au fost încheiate contracte de finanțare, după cum urmează: Înnoirea flotei de tramvaie – etapa I, cod SMIS  123654; Înnoirea flotei de tramvaie – etapa II, cod SMIS 129030; Înnoirea flotei de tramvaie – etapa III, cod SMIS 129031.
Ordinul de începere pentru furnizarea primului tramvai a fost emis în data de 04.09.2019 cu nr. SC2019-22192 si prevede ca derularea contractului nr. 103/2019 va incepe din data de 05.09.2019. Al doilea ordin de începere, pentru un număr de 20 tramvaie, a fost emis în data de 10.12.2021, cu nr. SC2021-34121 şi prevede ca derularea contractului va începe din aceeaşi dată.

Durata de execuţie iniţială a contractului este de 48 luni de la data primirii primului Ordin de începere a derulării contractului, contractul este în grafic, furnizorul având obligaţi de a furniza cele 20 tramvaie în termen de 12 luni de la data ordinului de începere, respectiv până la data de 10.12.2022. Executarea contractului a fost suspendată pentru o perioadă de 3 luni de la data 14.07.2020 – 14.10.2020, termenele contractuale prevăzute la art. 6 alin. 6.1 (1), (2) și (3) din Contractul nr. 103/26.07.2019 decalându-se cu 3 luni, în baza Decizia nr. 98963/30.07.2020, privind suspendarea perioadei de implementare a proiectului în perioada 14.07.2020 – 14.10.2020.
Numărul tramvaielor care urmeaza  a fi furnizate, a fost suplimentat cu 5, prin actul adiţional nr. 1/04.06.2020, iar prin actul adițional nr. 3/11.08.2022 numărul tramvaielor care urmează a fi livrate s-a suplimentat cu 2 ca urmare a obținerii finanțării nerambusabile. 

În conformitate cu prevederile OUG nr. 64/2022 s-a încheiat actul adițional nr. 2/25.07.2022, prin care s-a ajustat prețul contractului de furnizare nr. 103/2019.

Până la data prezentului au fost furnizate si recepționate un număr de 12 tramvaie, care trebuie să se regăsească în anexele Contractului de delegare cu nr. 1812/22.07.2020 ca bunuri de retur ale municipiului Timișoara, după cum urmează:

	 
	Nr
	Denumirea 
	Codul sau
	Valoare contabila
	Valoare

	 
	crt
	bunurilor
	numarul de
	 
	Diferenta
	de

	 
	 
	inventariate
	inventar
	Valoarea
	Plus
	Minus
	inventar

	 
	1
	Tramvai electric bozankaia, serie sasiu 1001, cod SMIS 123654, NREFCU72COA000001 
	100962.001
	11586881.25
	 
	 
	11586881.25

	 
	2
	Tramvai electric bozankaya, serie sasiu 1002, cod SMIS 129030, NREFCU72COA000002 
	100962.002
	11586881.25
	 
	 
	11586881.25

	 
	3
	Tramvai electric bozankaya, serie sasiu 1003, cod SMIS 129031, NREFCU72COA000003 
	100962.003
	11586881.25
	 
	 
	11586881.25

	 
	4
	Tramvai electric bozankaya, serie sasiu 1004, cod SMIS 123654, NREFCU72COA000004 
	100962.004
	11586881.25
	 
	 
	11586881.25

	 
	5
	Tramvai electric Bozankaya,serie sasiu 1005, cod SMIS 129030, NREFCU72C0A000005 
	100962.005
	11586881.25
	 
	 
	11586881.25

	 
	6
	Tramvai electric Bozankaya, cod SMIS 129031, serie NREFCU72C0A000006, serie sasiu 1006 
	100962.006
	11586881.25
	 
	 
	11586881.25

	 
	7
	Tramvai electric Bozankaya, cod SMIS 123654, serie furnizor NREFCU72C0A000007, serie sasiu 1007 
	100962.007
	13884665.89
	 
	 
	13884665.89

	 
	8
	Tramvai electric Bozankaya, cod SMIS 129030, serie furnizor NREFCU72C0A000008, serie sasiu 1008 
	100962.008
	13884665.89
	 
	 
	13884665.89

	 
	9
	tramvai electric Bozankaya, cod SMIS 129031, serie furnizor NREFCU72C0A000009, serie sasiu 1009 
	100962.009
	13884665.89
	 
	 
	13884665.89

	 
	10
	Tramvai electric Bozankaya, serie NREFCU72C0A000010, serie achizitor 1010
	100962.010
	13884665.89
	 
	 
	13884665.89

	 
	11
	Tramvai electric Bozankaya, serie NREFCU72C0A000011, serie achizitor 1011
	100962.011
	13884665.89
	 
	 
	13884665.89

	 
	12
	Tramvai electric Bozankaya, serie NREFCU72C0A000012, serie achizitor 1012
	100962.012
	13884665.89
	 
	 
	13884665.89


Având în vedere prevederile legale în vigoare privind serviciile comunitare de utilităţi publice, precum şi cele prezentate mai sus, considerăm că sunt întrunite condiţiile pentru a supune spre aprobarea C.L.M. Timişoara:

·  modificarea Contractul de delegare a gestiunii serviciilor publice de transport persoane în aria administrativ- teritorială a Asociației de Dezvoltare Intercomunitară "Societatea Metropolitană de Transport Timișoara" cu Operatorul "Societatea de Transport Public Timișoara", în sensul introducerii unor bunuri în anexele contractului (anexa 4.1.a şi anexa 4.1.b. la Contract), potrivit Anexei, care face parte integrantă din hotărâre.
· Actul adiţional la Contractul de delegare cu nr. 1812/22.07.2020 urmează a fi încheiat de către Asociaţia de Dezvoltare Intercomunitară "SOCIETATEA METROPOLITANĂ DE TRANSPORT TIMIŞOARA" în termen de 10 zile de la data comunicării hotărârii şi va fi transmis în copie ,,conformă cu originalul” instituţiei noastre în maxim 3 zile de la data încheierii lui.

	         ȘEF SERVICIU FERVOVIAR,
	
	ŞEF BIROU M.T.,

	CULIŢĂ CHIŞ
	
	CRISTINA GAVRA

	
	
	

	
	
	CONSILIER B.M.T.,

	
	
	CĂTĂLINA SBERA


Cod  FO 53-01,ver.2
Page 2

